নিউ দিঘায় এবার নোট কেলেঙ্কারি! জাল নোট-সহ তিন পর্যটককে গ্রেফতার করল দিঘা থানার পুলিশ। শুক্রবার বিশেষ সূত্রে খবর পেয়ে নিউ দিঘার একটি গেস্ট হাউসে অভিযান চালায় দিঘা থানার পুলিশ। সেখানেই স্বর্ণেন্দু খান, রাজু অধিকারী ও সোমনাথ দাসকে ৯,১০০ টাকার জাল নোট-সহ গ্রেফতার করা হয়।
এই বিষয়ে অন্যান্য খবর

দিঘায় ফের অঘটন, নিখোঁজ কিশোরী রহস্যের মর্মান্তিক সমাধান শঙ্করপুরে
দিঘা মোহনায় কত টাকায় বিকোচ্ছে ইলিশ! কবে আসছে কলকাতায়

এরা প্রত্যেকেই হুগলির তারকেশ্বর থেকে বৃহস্পতিবার দিঘায় বেড়াতে এসেছিল। দিঘা থানার ওসি বাসুকি নাথ বন্দোপাধ্যায় জানান, বৃহস্পতিবারই একটি দোকানে ওরা জাল নোট চালানোর চেষ্টা করে। কিন্তু সেখানে বিপদ বুঝে পালিয়ে যায়।

অভিযুক্তদের গ্রেফতার করেছে পুলিশ। নিজস্ব চিত্র
এরপরে দিঘা থানার পুলিশ এই তথ্য জানতে পারে সূত্র মারফত। নিউ দিঘার কাছের একটি গেস্ট হাউস থেকে তিনজনকে গ্রেফতার করা হয়। ধৃতদের কাছ থেকে ২০০০ হাজার টাকার একটি, ৫০০ টাকার তিনটি এবং ২০০ টাকার আঠাশটি জাল নোট-সহ মোট ৯,১০০ টাকা উদ্ধার করা হয়। এই ঘটনায় রীতিমতো আতঙ্ক ছড়িয়েছে দিঘার হোটেল মালিক-সহ দোকানদারদের মধ্যে।